CELEX: C2004/262/90
Language: fi
Date: 2004-10-23 00:00:00
Title: Asia T-319/04: Port Support Customs Rotterdam B.V:n 27.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/48
            
         Port Support Customs Rotterdam B.V:n 27.7.2004 Euroopan yhteisöjen komissiota vastaan nostama kanne
   (Asia T-319/04)
   (2004/C 262/90)
   Oikeudenkäyntikieli: hollanti
   Port Support Customs Rotterdam B.V. on nostanut 27.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan kotipaikkana on Rotterdam (Alankomaat) ja edustajana asianajaja A.T.M. Jansen.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa 18.5.2004 tehdyn komission päätöksen;
            
         
               —
            
            
               velvoittaa vastaajan antamaan kantajalle tietoja sekä luovuttamaan jäljennöksen pyydetyistä asiakirjoista.
            
         Oikeudelliset perusteet ja pääasialliset perustelut
   Kantaja on pyytänyt saada tutustua Euroopan petostentorjuntaviraston (OLAF) kertomukseen kenkä- ja tekstiilituotannosta Cambodjassa. Kantaja on saanut tutustua tähän kertomukseen vain osittain, ja näin ollen se pyysi saada tutustua myös kertomuksen salaisiksi julistettuihin osiin. Kantajalle ei ole myönnetty tätä koskevaa lupaa.
   Kantaja vetoaa kanteensa tueksi Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001 (1) 8 artiklan rikkomiseen. Kantaja toteaa, että komissio ei ole antanut mitään vastausta kantajan uudistettuun hakemukseen.
   
      (1)  EUVL L 145, s. 43.